नई दिल्ली। भीमा कोरेगांव नक्सल कनेक्शन में गिरफ्तार पांचों सामाजिक कार्यकर्ताओं पर गुरूवार को सुप्रीम कोर्ट में सुनवाई हुई। कोर्ट ने पांचों की गिरफ्तारी पर सुनवाई को 12 सितंबर तक टाल दिया है। साथ ही कोर्ट ने महाराष्ट्र पुलिस को यह कहते हुए फटकार लगाई है कि वह कोर्ट के काम में दखल न दें। इसके अलावा कोर्ट ने पुणे पुलिस से कहा कि पुलिस ने कैसे बोला कि सुप्रीम कोर्ट को इस मामले में दखल नहीं देना चाहिए? वहीं सुनवाई के दौरान वरिष्ठ वकील अभिषेक मनु सिंघवी ने इस मामले की जांच के लिए स्वतंत्र जांच कराने की मांग की है। साथ ही इसके लिए कोर्ट की ओर से एक कमेटी गठित करने की भी मांग की है।